Július 6.

Névnapok: Csaba + Atalanta, Csobád, Dominika, Dominka, Ézsaiás, Felícia, Gerváz, Izaiás, Járfás, Jávor, Jósiás, Józsiás, Mária, Metella, Miletta, Morella, Nedda, Romola, Romulusz, Ronalda, Tamás, Tankréd

Események 
 1311 – János nyitrai püspök kiközösíti az egyházból Csák Mátét.
 1415 – Husz Jánost máglyán égetik meg.
 1437 – A dési csatában legyőzött nemesek és Budai Nagy Antal győzelmes felkelői megkötik az első kolozsmonostori egyezséget, amely eltörli a kilencedet, és a felkelőknek közkegyelmet ígér. 
 1439 – Giuliano Cesarini bíboros és Besszárion nikaiai érsek latin és görög nyelven kihirdeti az uniót a keleti és a nyugati egyház között.
 1525 – Sárkány Ambrust az országbírói (iudex curiae regiae) székben Drágffy János váltja fel.
 1846 – Az első próbajárat a Pest és Vác közti vasútvonalon (az első menetrend szerint gőzös július 15-én indul).
 1885 – Louis Pasteur első sikeres oltása veszettség ellen, egy kutyaharapott kisfiún.
 1889 – Szegeden elkészül a Kakuszy-ház.
 1938 – Roosevelt amerikai elnök kezdeményezésére a franciaországi Evianban konferencia kezdődik, hogy a szabad országok hány fenyegetett német és osztrák zsidót hajlandók befogadni.
 1941 – Magyarország területén hajnali 3 órakor bevezetik a jobb oldali közlekedési rendszert (Budapest és közvetlen környéke kivételével). Ezt az áttérést a fővárosban csak 1941. november 9-én hajtják végre.
 1944 – Koszorús Ferenc vezérkari ezredes az esztergomi páncélosok mintaszerű alkalmazásával megakadályozza a Baky László belügyi államtitkár által a budapesti zsidóság deportálására szervezett „csendőrpuccsot”.
1988 –  Tűz üt ki a Piper Alpha olajfúró toronyban az Északi-tengeren. A tragédiában 167 ember vesztette életét.
 2002 – Kabul központjában levő hivatala előtt ismeretlen fegyveresek meggyilkolják Abdul Kadirt, Afganisztán – 2002. június 22-én hivatalba lépett – pastu nemzetiségű alelnökét, a kormány közmunkaügyi miniszterét.
 2005 – A NOB szingapúri ülésen London elnyeri a 2012. évi nyári olimpiai játékok rendezési jogát, megelőzve Párizst, Madridot, New Yorkot és Moszkvát.

Sportesemények 
Formula–1
 1952 –  francia nagydíj, Rouen - Győztes: Alberto Ascari  (Ferrari)
 1958 –  francia nagydíj, Reims - Győztes: Mike Hawthorn  (Ferrari). Ezen a versenyen vesztette életét Luigi Musso.
 1969 –  francia nagydíj, Clermont-Ferrand - Győztes: Jackie Stewart  (Matra Ford)
 1975 –  francia nagydíj, Paul Ricard - Győztes: Niki Lauda  (Ferrari)
 1986 –  francia nagydíj, Paul Ricard - Győztes: Nigel Mansell  (Williams Honda Turbo)
 2003 –  francia nagydíj, Magny-Cours - Győztes: Ralf Schumacher  (Williams BMW)
 2008 –  brit nagydíj, Silverstone - Győztes: Lewis Hamilton  (McLaren Mercedes)
 2014 –  brit nagydíj, Silverstone - Győztes: Lewis Hamilton  (Mercedes)

Tenisz
 1985 – Taróczy Balázs – wimbledoni páros győzelem

Születések 
 1387 – I. Blanka navarrai királynő († 1441)
 1555 – Louis de Guise bíboros, reims-i hercegérsek, a Szent Liga Guise-házi vezetője († 1588)
 1832 – I. Miksa mexikói császár (Habsburg–Lotaringiai Ferdinánd Miksa József osztrák főherceg), kivégezték († 1867)
 1848 – Baross Gábor közlekedési, majd kereskedelemügyi miniszter († 1892)
 1886 – Marc Bloch, francia történész († 1944)
 1878 – Eino Leino, finn költő, újságíró († 1926)
 1894 – Csurka Péter magyar újságíró, író († 1964)
 1895
 Buzágh Aladár Kossuth-díjas magyar kémikus, egyetemi tanár, az MTA tagja († 1962)
 Brandt Jakab magyarországi német kisbirtokos, országgyűlési képviselő († ?)
 1906 – Cuth Harrison brit autóversenyző († 1981)
 1907 – Frida Kahlo egyéni hangú mexikói festőművész, közéleti szereplő, a 20. századi Mexikó emblematikus alakja († 1954)
 1911 – Simor Erzsi magyar színésznő († 1977) 
 1914 – Földes Éva sporttörténész, neveléstörténész, az 1948. évi londoni olimpia művészeti versenyeinek harmadik helyezettje († 1981)
 1916 – Dabrónaki Gyula magyar politikus, élelmezésügyi miniszterhelyettes († 1984)
 1921 – Rudas Ferenc, született Ruck, válogatott labdarúgó, edző, sportvezető († 2016)
 1923 – Wojciech Witold Jaruzelski lengyel tábornok, diktátor, 1981–1985 miniszterelnök, 1985–1990 államfő († 2014)
 1925 – Bill Haley amerikai énekes (Rock Around the Clock) († 1981)
 1927 – Janet Leigh (sz. Jeanette Helen Morrison) amerikai színésznő („Psycho”) († 2004)
 1929 – Gordon Zsuzsa kétszeres Jászai Mari-díjas magyar színművésznő († 2015)
 1930 – Ian Burgess brit autóversenyző († 2012)
 1932 – Sipos András magyar agrármérnök, a Szarvasi Arborétum igazgatója († 2016)
 1935 – Tendzin Gyaco, a 14. dalai láma
 1937 – Ned Beatty amerikai színész († 2021)
 1937 – Pethő Zsolt Balázs Béla-díjas magyar zeneszerző, a Pannónia Filmstúdió zenei referense († 2016)
 1940 – Nurszultan Abisevics Nazarbajev kazah elnök
 1944 – Rozsos István operaénekes (tenor)
 1946 – Sylvester Stallone amerikai színész 
 1946 – George W. Bush, az Amerikai Egyesült Államok 43. elnöke
 1948 – Téren Gizella magyar színésznő
 1950 – Geraldine James angol színésznő (Kisvárosi gyilkosságok, Gandhi, Boszorkák, Az ember, aki túl keveset tudott)
 1951 – Végvári Ádám magyar énekes, zeneszerző, gitáros (Neoton Família)
 1952 – Kukorelli István jogtudós, az Alkotmánybíróság tagja (1999–2008)
 1958 – Szlotta Judit Kazinczy-díjas magyar rádióbemondó, műsorvezető, tanár  
 1972 – Nyáry Krisztián magyar kommunikációs szakember, könyvkiadó, író, irodalomtörténész
 1973 – William Lee Scott amerikai színész
 1975 – 50 Cent amerikai rapper
 1982 – Derecskei András magyar karmester, zeneszerző, hegedűművész
 1983 – Gregory Smith kanadai/amerikai színész
 1986 – Csépai Eszter magyar színésznő
 1987 – Matt O’Leary amerikai színész
 1987 – Kate Nash angol énekesnő
 1988 – Mathieu Bois kanadai úszó
 1988 – Tasnádi Bence magyar színész
 1989 – Baronits Gábor magyar színész
 1991 – Ştefan Muţiu román tornász
 1996 – Kovács Panka magyar színésznő

Halálozások 
 1415 – Husz János csehországi huszita vallási vezető, máglyahalált halt (* 1369)
 1476 – Regiomontanus (er. Johannes Müller) német matematikus, csillagász (* 1436)
 1535 – Morus Tamás angol jogász, író, költő, államférfi (* 1478)
 1553 – VI. Eduárd angol király (* 1537)
 1849 – Szórád Márton magyar csizmadia, dunapentelei parasztfelkelő (* 1797)
 1849 – Vasvári Pál, a „márciusi ifjak” egyike (* 1827)
 1854 – Georg Simon Ohm német fizikus, az Ohm törvénye leírója (* 1789)
 1859 – Noisser Richárd hírlapíró, szerkesztő, a Das Vaterland (Hazánk) alapítója (* 1813)
 1869 – Haraszthy Ágoston magyar földbirtokos, a magyar királyi nemesi testőrség tisztje, a kaliforniai szőlőtermesztés és borászat megalapítója (* 1812)
 1893 – Guy de Maupassant francia író, drámaíró (* 1850)
 1903 – Pauler Gyula történész, levéltáros (* 1841)
 1904 – Eduard Hanslick osztrák zenekritikus, zeneesztéta (* 1825)
 1916 – Békessy Béla olimpiai ezüstérmes kardvívó, honvédtiszt (* 1875)
 1937 – Bókay János magyar gyermekgyógyász, egyetemi tanár, a Magyar Tudományos Akadémia levelező tagja (* 1858)
 1954 – Gabriel Pascal erdélyi magyar szárm. amerikai színész, filmrendező, producer, forgatókönyvíró (* 1894)
 1958 – Luigi Musso olasz autóversenyző (* 1924)
 1958 – Art Bisch amerikai autóversenyző (* 1926)
 1962 – William Faulkner irodalmi Nobel-díjas amerikai költő, regényíró (* 1897)
 1966 – Berda József magyar költő, József Attila-díjas (* 1902)
 1967 – Torday Ottó magyar színész, színigazgató (* 1893)
 1968 – Proszt János magyar kémikus, vegyészmérnök, a Magyar Tudományos Akadémia levelező tagja (* 1892)
 1969 – Theodor Adorno német filozófus, zeneesztéta, a marxizmushoz közel álló frankfurti iskola képviselője (* 1903)
 1971 – Louis Armstrong amerikai énekes, trombitaművész, a jazz úttörő zenésze (* 1901)
 1974 – Aladár Paasonen finn–magyar származású ezredes. A téli háború alatt a finn főhadiszállás felderítőegységének parancsnoka volt (* 1898)
 1977 – Pártos Ödön magyar-izraeli hegedűművész, zeneszerző (* 1907)
 1987 – Pusztai László válogatott labdarúgó (* 1946)
 1988 – Péchy Blanka színésznő, előadóművész, nyelvművelő (* 1894)
 1989 – Kádár János kommunista politikus, az MSZMP alapítója, főtitkára, elnöke (* 1912)
 1991 – Brád András Munkácsy Mihály-díjas divattervező, iparművész (a Zalaegerszegi Ruhagyár divattervezője) (* 1940)
 1999 – Joaquín Rodrigo spanyol klasszikus zeneszerző, zongoraművész (* 1901)
 2000 – Władysław Szpilman zsidó származású lengyel zongoraművész, zeneszerző (* 1911)
 2001 – Németh Amadé magyar karmester, zeneszerző (* 1922)
 2002 – John Frankenheimer amerikai filmrendező, producer (* 1930)
 2004 – Thomas Klestil osztrák szövetségi elnök, államfő (* 1932)
 2017 – Varga Marianna néprajzkutató, muzeológus (* 1926)
 2019 – Cameron  Boyce amerikai színész (* 1999)
 2020 – Ennio Morricone kétszeres Oscar-díjas olasz zeneszerző (* 1928)
 2022 – James Caan amerikai színész (* 1940)

Nemzeti ünnepek, emléknapok, világnapok 
 A csók világnapja
 Comore-szigeteki Unió nemzeti ünnepe a függetlenség napja, 1975

Július napjai